বাংলাদেশ পল্লী উন্নয়ন বোর্ড (বিআরডিবি) পল্লী উন্নয়ন ও সমবায় বিভাগের আওতাধীন পল্লী উন্নয়ন ও দারিদ্র্য বিমোচনে নিয়োজিতদেশের সর্ববৃহৎ সরকারি প্রতিষ্ঠান।ক্ষুধা ও দারিদ্র্যমুক্ত সুখী সমৃদ্ধ ও আত্মনির্ভরশীল বাংলাদেশ বিনির্মানে তৎকালিন সমন্বিত পল্লী উন্নয়ন কর্মসূচি (আইআরডিপি) এর সফলতা, অবদান ও গুরুত্ব মূল্যায়ন করে ১৯৮২ সালে এক অধ্যাদেশ এর মাধ্যমে বিআরডিবি প্রতিষ্ঠা লাভ করে। পল্লীর ক্ষুদ্র ও প্রান্তিক কৃষক, বিত্তহীন পুরুষ ও মহিলা জনগোষ্ঠিকে সমবায় সমিতি ও অনানুষ্ঠানিকদলে সংগঠিত করে প্রয়োজনীয় সেবা ও উপকরণ সরবরাহের মাধ্যমে বিআরডিবি কৃষি উৎপাদন বৃদ্ধি, আত্মকর্মসংস্থান সৃষ্টির মাধ্যমেপল্লী উন্নয়ন, দারিদ্র্য নিরসন এবং নারীর ক্ষমতায়নে নিরলসভাবে কাজ করছে।বোর্ডের কার্যক্রম ২১ সদস্য বিশিষ্ট একটি পরিচালনা পর্ষদের মাধ্যমে পরিচালিত হয়ে থাকে। স্থানীয় সরকার, পল্লী উন্নয়ন ও সমবায়মন্ত্রণালয়ের মাননীয় মন্ত্রীবোর্ডের সভাপতি, পল্লী উন্নয়ন ও সমবায় বিভাগের সচিব সহ-সভাপতি, মহাপরিচালক(বিআরডিবি) প্রধান নির্বাহী ও সদস্য সচিব এবং সংশ্লিষ্ট অন্যান্য মন্ত্রণালয়/বিভাগ ও সংস্থার প্রতিনিধি বোর্ডের সদস্য হিসাবে দায়িত্বপালন করে থাকেন।